Keevkiht
Keevkiht ehk pseudovedelik on ühtlase tükisuurusega peeneteralise puistematerjali kiht, milles materjaliosakesed hõljuvad kihist läbi juhitava keskkonna (gaasi, vedeliku) kineetilise energia mõjul. Keevkihi protsessid viiakse enamasti läbi keevkihtpõletusahjus. Tahkekütuse osakeste põletamiseks tekitatakse keevkiht resti läbiva õhuvooluse toimel. Kütus põleb keevkihtkeskkonnas, kus kütuse kogus ei ületa 4 % keevkihti moodustavate osakeste massist. Keevkihimeetodit kasutatakse paljudes tööstusharudes, nt metallurgias, kütuse- ja keemiatööstuses.